ઓનલાઇન ચીટીગના કેસમાં સામાન્ય માણસ તો શિકાર બનતા જ હોય છે, પરંતુ હવે બેંકના મેનેજરને પણ ઓન લાઇન ચીટીંગ કરતી ગેંગ દ્વારા ટારગેટ કરીને ક્રેડિટ કાર્ડ દ્વારા નાણાંની બારોબાર ટ્રાન્સફર કરવામાં આવે છે. મંગળવારે નવરંગપુરા પોલીસ સ્ટેશનમાં નોંધાયેલી ફરિયાદ મુજબ એક્સિસ બેંકના મેનેજરનું ક્રેડિટ કાર્ડ હેક કરીને રૂપિયા 2.96 લાખની ચૂકવણી ફેસબુક એડમાં બારોબાર કરી હતી. જો કે, આ બાબતની જાણ થતા બેંકના મેનેજરે તાત્કાલિક કાર્ડને કેન્સલ કરાવી દેતા બીજી રકમનું ટ્રાન્ઝેકશન અટકી ગયું હતું. અંકિત સક્સેના સી જી રોડ પર આવેલા ગંગા જમના એપાર્ટમેન્ટમાં રહે છે અને વસ્ત્રાપુરમાં આવેલી એક્સિસ બેંકમાં મેનેજર તરીકે કામ કરે છે.